"Ahsoo, 02.10.2006 11:07HullKoer, 02.10.2006 10:14  Kommunisti-Sirje peab kindlasti pinda käima... Naised peavadki pinda käima selliste asjadega. Lihtsam on ju rääkida mehele 3 tundi juttu prügiämbrist, kui see ise välja viia.    Eksid, kullake! Lihtsam on prügiämber ise välja viia kui sellest 3 tundi (päeva, nädalat???) mehele rääkida. Paljud naised teevad kõik kodutööd ise ära, sest nii on palju lihtsam ja palju vähem närvesööv kui aastate viisi manguda mehe kallal, et aita mind ka palun.    Minu tööpäev kestab 12, 15 mõnikord 17 tundi,  samal ajal kui mees lõpetab oma kurnava ja vastutusrikka töö kell 17.00 ja vajub õllepudeliga teleka ette.    Tüüpiline mees leiab, et mis pesupesemine? Pesu peseb ju pesumasin! Mis söögitegemine? Meil on ju programmeeritav ahi! Mis koristamine? Ostsin ju sulle tolmuimeja! Mis triikimine? Triikraud maksis 2000 minu kurnava ja vastutusrikka tööga teenitud krooni! Naine istub kodus ja ei tee mitte midagi päevad otsa. Pesumasin ju jookseb mööda tube ja kapialuseid ja otsib kokku laokile jäetud mustad  sokid, vahetab voodites mustad linad puhaste vastu, topib need mustad asjad kõik enda sisse ja peseb ilusti puhtaks, siis kougib välja ja tassib nöörile kuivama, pärast tuleb kapist triikraud ja korjab kõik pesud nöörilt ära ja tassib tuppa, triigib kõik sirgeks ja lappab kokku ning jaotab kappidesse õigetele riiulitele. Sellest sahmimisest on muidugi põrandad saanud pisut tolmuseks, nüüd tuiskab panipaigast välja tolmuimeja. Tema korjab maast üles ja paneb kappidesse-riiulitele kõik laokile jäänud laste  mänguasjad, mehe ajalehed, tühjaks joodud õllepudelid ja muu kola, ning asub tolmu imema. Kui see tehtud, ronib oma urust välja mikrofiiber superrotoflex põrandalapp ja peseb kõik põrandad puhtaks.Samal ajal on auto (ikka see mehe raha eest ostetud ja tema suure vaevaga hooldatud - õlivahetus kord aastas jne.) viinud ühe lapse lasteaeda ja teise kooli, käinud poes ja ostnud toidukraami. Nüüd on kord programmeeritava ahju käes, tema koorib kartulid, maitsestab liha, hakib salatimaterjalid, segab ja serveerib,  keedab kisselli ja vahustab kreemi (rääkimata sellest, et hommikul kella 6.30 ajal on ärganud ahjuga komplektis olev pliit ja keetnud kooli ja lasteaeda minevate laste jaoks putru). Vahepeal muidugi käib see auto, millel tubli mees kaks korda aastas kumme vahetab, koolilapsel koolis vastas ja viib ta trenni. Hiljem toob lasteaialapse lasteaiast ära ja siis veel koolilapse trennist ka. Siis saabub koju väsinud mees, kellele ahi serveerib oma valmistatud prae. Taldrikud on otse loomulikult nii tasemel, et  ronivad ise kappidest lauale ja kutsuvad noad-kahvlid ka kaasa. Pärast sööki on nõudepesumasina kord. Tema korjab laualt kõik mustad nõud ja topib enda sisse, käib ka ahju juures ja pliidi ääres, korjab sealt kokku pannid potid lõikelauad jne. kõik, mis nõudepesumasinasse ei mahu, või seal puhtaks ei lähe, võtab oma hoolde kraanikauss ja nuustik, nemad koostöös küürivad ja kuivatavad ja panevad kappidesse kõik kastrulid ahjuplaadid jms. Hiljem muidugi tühjendab nõudepesumasin ennast ise pannes kõik  taldrikud-tassid ja noad-kahvlid ilusti kappidesse. Kes küll aitab koolilapsel õppida ja lohutab ja mängib lasteaialapsega arendavaid mänge? Arvatavasti arvuti ja telekas? Naine samal ajal EI TEE MITTE MIDAGI PÄEV OTSA! Noh vahib niisama lakke, pläkutab võib-olla sõbrannadega telefonis, noh jah okei annab paar korda päeva jooksul kõige väiksemale tissi ja vahetab ehk mõne mähkme, noh kah mul koormus...  Ja siis veel julgeb päevatööst kurnatud mehele öelda, et välja suitsu tegema minnes võiks ju ka prügiämbri kaasa  võtta, eks!? Milline jultumus... "